钦定古今图书集成/明伦汇编/闺媛典/第092卷 > 沈二姑
## 钦定古今图书集成/明伦汇编/闺媛典/第092卷 > 沈二姑

按《於潜县志》：“沈二姑，仁和平安里人。少习书，知大义。
父名皇恩，家贫，以鬻线为生。年十二，许聘坊郭儒生
俞国柱。柱父文辉为臬吏，随寓会城。天启丁卯，柱遘
瘵疾死，讣至，女悲痛不自胜，请于父母往视，含殓哭
踊，如丧夫礼。留两月归，坐卧一楼，缟服茹素，折纸为
主，手书柱姓名生死月日祀焉。每饭必祭，题诗藏奁”
中，慨然以“贞烈”自矢。崇祯己巳，女年十九，有媒议婚，
女闻涕泣，遂夜系聘书并纸主缝于裼衣启后扉，赴
渠死。合葬北门。御史题请旌表。